钦定古今图书集成/明伦汇编/氏族典/第082卷 > 吴用先
## 钦定古今图书集成/明伦汇编/氏族典/第082卷 > 吴用先

按《安庆府志》：“用先字体中，桐城人。万历壬辰进士，令
临川，均赋便民，民怀其德。以卓政征为户部主事，旋
改职方，典闽闱，称得士。历仪曹，迁浙臬。为政平恕，任
德黜刑。历浙左右藩，擢都御史，抚蜀。时播酋乱，用先
戮力剿抚，数月荡平。寻因病乞骸予告，家居八年，起
银台，晋少司空，改枢贰，总督蓟辽。会珰祸起，致政归”，
卒于家。